CELEX: 62017CA0339
Language: hr
Date: 2018-07-05 00:00:00
Title: Predmet C-339/17: Presuda Suda (peto vijeće) od 5. srpnja 2018. (zahtjev za prethodnu odluku koji je uputio Landgericht Köln – Njemačka) – Verein für lauteren Wettbewerb eV protiv Princesport GmbH (Zahtjev za prethodnu odluku — Nazivi tekstilnih vlakana i povezani zahtjevi u vezi s označivanjem i obilježavanjem — Uredba (EU) br. 1007/2011 — Članci 7. i 9. — Čisti tekstilni proizvodi — Tekstilni proizvodi sastavljeni od više vrsta vlakana — Metode označivanja ili obilježavanja)

27.8.2018   
            
            
               HR
            
            
               Službeni list Europske unije
            
            
               C 301/9
            
         
      Presuda Suda (peto vijeće) od 5. srpnja 2018. (zahtjev za prethodnu odluku koji je uputio Landgericht Köln – Njemačka) – Verein für lauteren Wettbewerb eV protiv Princesport GmbH
      (Predmet C-339/17) (1)
      
      ((Zahtjev za prethodnu odluku - Nazivi tekstilnih vlakana i povezani zahtjevi u vezi s označivanjem i obilježavanjem - Uredba (EU) br. 1007/2011 - Članci 7. i 9. - Čisti tekstilni proizvodi - Tekstilni proizvodi sastavljeni od više vrsta vlakana - Metode označivanja ili obilježavanja))
      (2018/C 301/11)
      Jezik postupka: njemački
      
         Sud koji je uputio zahtjev
      
      Landgericht Köln
      
         Stranke glavnog postupka
      
      
         Tužitelj: Verein für lauteren Wettbewerb eV
      
         Tuženik: Princesport GmbH
      
         Izreka
      
      
                  1.
               
               
                  Članak 4. i članak 14. stavak 1. prvi podstavak Uredbe (EU) br. 1007/2011 Europskog parlamenta i Vijeća od 27. rujna 2011. o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda i o stavljanju izvan snage Direktive Vijeća 73/44/EEZ te direktiva 96/73/EZ i 2008/121/EZ Europskog parlamenta i Vijeća, u vezi s uvodnom izjavom 10. te uredbe, treba tumačiti na način da se njima propisuje opća obveza označivanja ili obilježavanja radi navođenja sirovinskog sastava svih tekstilnih proizvoda, uključujući tekstilne proizvode poput onih iz članka 7. te uredbe.
               
            
                  2.
               
               
                  Članak 7. stavak 1. Uredbe br. 1007/2011 treba tumačiti na način da ne propisuje obvezu korištenja, na etiketi ili oznaci čistog tekstilnog proizvoda, jednog od tri pojma iz tog članka, odnosno „100 %”, „čisto” ili „u cijelosti”. Kada se koriste, ti pojmovi mogu se koristiti zajedno.
               
            
                  3.
               
               
                  Članak 9. stavak 1. Uredbe br. 1007/2011 treba tumačiti na način da se obveza navođenja, na etiketi ili oznaci, naziva i masenog udjela svih vlakana od kojih se sastoji predmetni tekstilni proizvod ne primjenjuje na čisti tekstilni proizvod.
               
            
         (1)  SL C 283, 28. 8. 2017.